**«Татарстан Республикасы дәүләт граждан хезмәте турында»**

**Татарстан Республикасы Законына үзгәрешләр кертү хакында**

Татарстан Республикасы

Дәүләт Советы тарафыннан

2023 елның 20 апрелендә

кабул ителде

**1 статья**

«Татарстан Республикасы дәүләт граждан хезмәте турында» 2003 елның 16 гыйнварындагы 3-ТРЗ номерлы Татарстан Республикасы Законына (2005 елның 25 октябрендәге 106-ТРЗ номерлы Татарстан Республикасы Законы редакциясендә) (Татарстан Дәүләт Советы Җыелма басмасы, 2003, № 1; 2005, № 10 (II өлеш); 2006, № 12 (I өлеш); 2007, № 11; 2008, № 3, № 10 (I өлеш), № 12 (I өлеш); 2009, № 12 (I өлеш); 2010, № 1 – 2, № 10 (II өлеш); 2011, № 5, № 11 (I өлеш); 2012, № 7 (I өлеш); 2013, № 2 (I өлеш), № 3, № 11 (I өлеш); 2014, № 5, № 6 (II өлеш), № 7, № 12 (II өлеш); 2015, № 7 (I өлеш); 2016, № 4, № 7 – 8, № 9 (II өлеш); Татарстан Республикасы законнар җыелмасы, 2017, № 1 (I өлеш), № 85 (I өлеш); 2018, № 1 (I өлеш), № 29 (I өлеш), № 54 (I өлеш), № 78 (I өлеш); 2020, № 4 (I өлеш), № 37 (I өлеш), № 87 (I өлеш); 2021, № 1 (I өлеш), № 57 (I өлеш); 2022, № 34 (I өлеш), № 96 (I өлеш); 2023, № 27 (I өлеш) түбәндәге үзгәрешләрне кертергә:

1) 4 статьяның 3 пунктында «һәм эшлекле» сүзләрен төшереп калдырырга;

2) 10 статьяда:

а) 1 өлешне түбәндәге редакциядә бәян итәргә:

«1. Дәүләт хезмәте вазыйфасын биләү өчен һөнәри белем дәрәҗәсенә, дәүләт хезмәте яисә белгечлек, әзерлек юнәлеше буенча эш стажына, профессиональ дәрәҗәгә, шулай ук яллаучы вәкиленең тиешле карары булган очракта – белгечлеккә, әзерлек юнәлешенә (белгечлекләрнең һәм әзерлек юнәлешләренең гомумиләштерелгән төркемнәренә), яңадан һөнәри әзерләүнең өстәмә һөнәри программасын үзләштерү нәтиҗәләре буенча алынган квалификациягә карата квалификация таләпләренә туры килү таләп ителә.»;

б) 9 өлешне түбәндәге редакциядә бәян итәргә:

«9. Профессиональ дәрәҗәгә карата квалификация таләпләре дәүләт хезмәте вазыйфаларының категориясенә һәм төркеменә, дәүләт хезмәткәренең профессиональ хезмәт эшчәнлеге өлкәсенә һәм төренә бәйле рәвештә дәүләт хезмәткәренең вазыйфаи регламентында билгеләнә. Дәүләт хезмәткәренең вазыйфаи регламентында (алга таба – вазыйфаи регламент) шулай ук белгечлеккә, әзерлек юнәлешенә (белгечлекләрнең һәм әзерлек юнәлешләренең гомумиләштерелгән төркемнәренә), яңадан һөнәри әзерләүнең өстәмә һөнәри программасын үзләштерү нәтиҗәләре буенча алынган квалификациягә карата дәүләт хезмәте вазыйфасын биләү өчен кирәкле квалификация таләпләре дә каралырга мөмкин.»;

в) түбәндәге эчтәлекле 12 һәм 13 өлешләр өстәргә:

«12. Дәүләт хезмәте вазыйфасын биләүгә дәгъва итүче гражданны яисә дәүләт хезмәткәрен дәүләт хезмәте вазыйфасын биләү өчен квалификация таләпләренә туры килүен тикшерү, Федераль законда башкасы каралмаган булса, дәүләт органының дәүләт хезмәте һәм кадрлар мәсьәләләре бүлекчәсе (алга таба шулай ук – дәүләт органының кадрлар хезмәте) тарафыннан гамәлгә ашырыла.

13. Дәүләт хезмәте вазыйфасын биләүгә дәгъва итүче гражданны яисә дәүләт хезмәткәрен профессиональ дәрәҗәгә карата квалификация таләпләренә туры килүен тикшерү максатларында дәүләт органының кадрлар хезмәте тарафыннан әлеге гражданның яисә дәүләт хезмәткәренең дәүләт хезмәте вазыйфасын биләү өчен профессиональ дәрәҗәсен бәяләү гамәлгә ашырыла. Профессиональ дәрәҗәне бәяләү, федераль законнарга һәм Россия Федерациясенең башка норматив хокукый актларына каршы килмәгән бәяләү алымнарын кулланып, дәүләт органының тиешле вазыйфа булдырылган бүлекчәсе һәм дәүләт хезмәте белән идарә итү органы катнашында гамәлгә ашырыла. Дәүләт органы җитәкчесе яисә ул вәкаләт тапшырган зат карары нигезендә профессиональ дәрәҗәне бәяләүгә дәүләт хезмәткәрләренең профессиональ хезмәт эшчәнлегенең тиешле өлкәләрендә һәм төрләрендә яисә кадрлар технологияләре һәм дәүләт хезмәте мәсьәләләре буенча махсуслаша торган фәнни, мәгариф һәм башка оешмалар, шулай ук аларның вәкилләре җәлеп ителергә мөмкин.»;

3) 111 статьяның 4 өлешендә икенче җөмләне төшереп калдырырга;

4) 112 статьяда:

а) 5 өлешне үз көчен югалткан дип танырга;

б) 17 өлешне түбәндәге редакциядә бәян итәргә:

«17. Дәүләт хезмәткәренә класслы чин бирү турындагы карар, әлеге статьяның 16 өлешендә күрсәтелгән очраклардан тыш, класслы чиннар бирергә вәкаләтле органга яисә вазыйфаи затка барлык кирәкле документлар белән бергә класслы чин бирү турында тәкъдим керткән көннән бер айдан да соң булмаган срокта кабул ителергә тиеш.»;

в) 18 өлештә «квалификация имтиханын уздырмыйча» сүзләрен төшереп калдырырга;

5) 15 статьяның 1 өлешендәге 6 пунктта «квалификация дәрәҗәсен» сүзләрен «профессиональ дәрәҗәне» сүзләренә алмаштырырга;

6) 20 статьяда:

а) 1 өлештә «һәм дәүләт органы административ регламентының бер өлеше булып торган» сүзләрен төшереп калдырырга;

б) 3 өлешне түбәндәге редакциядә бәян итәргә:

«3. Вазыйфаи регламент нигезләмәләре дәүләт хезмәтенең вакантлы вазыйфасын биләүгә һәм дәүләт органының кадрлар резервына кертүгә конкурс үткәргәндә, шулай ук дәүләт хезмәте вазыйфасына конкурс үткәрмичә билгеләп куйганда, аттестация үткәргәндә, дәүләт хезмәткәренең профессиональ хезмәт эшчәнлеген һәм аны профессиональ үстерүне планлаштырганда исәпкә алына.»;

в) 4 өлешне түбәндәге редакциядә бәян итәргә:

«4. Дәүләт хезмәткәренең вазыйфаи регламентны үтәве ул дәүләт хезмәтенең вакантлы вазыйфасын биләүгә конкурста катнашканда яисә дәүләт органының кадрлар резервына кертелгәндә, шулай ук дәүләт хезмәте вазыйфасына конкурс үткәрмичә билгеләп куелганда, аттестация үткәргәндә йә бүләкләгәндә аның профессиональ хезмәт эшчәнлеген бәяләгәндә исәпкә алына.»;

7) 21 статьяның 1 өлешенә түбәндәге эчтәлекле җөмлә өстәргә: «Аттестация дәүләт хезмәткәренең профессиональ хезмәт эшчәнлеген бәяләүне һәм аның профессиональ дәрәҗәсен бәяләүне үз эченә ала.»;

8) 22 статьяны үз көчен югалткан дип танырга;

9) 34 статьяда:

а) 1 өлештә:

1 пунктта «һәм эшлеклелек сыйфатларын» сүзләрен төшереп калдырырга;

2 пунктта «һөнәри осталыгын» сүзләрен «профессиональ дәрәҗәсен» сүзләренә алмаштырырга;

б) 2 өлешнең 5 пунктында «яисә белгечлек имтиханы» сүзләрен төшереп калдырырга;

10) 36 статьяның 1 өлешен түбәндәге редакциядә бәян итәргә:

«1. Дәүләт хезмәткәренең һөнәри үсеше дәүләт хезмәткәренең профессиональ дәрәҗәсен тәэмин итүгә һәм арттыруга юнәлдерелгән, һәм аңа өстәмә һөнәри белем алу һәм һөнәри үсеш буенча башка чаралар керә.»;

11) 41 статьяның 1 өлешендә:

а) 1 пунктта «составын» сүзеннән соң «, кадрларны эзләүне һәм җәлеп итүне, дәүләт хезмәте вазыйфаларын биләүгә дәгъва белдерүчеләрнең профессиональ дәрәҗәсен бәяләүне, дәүләт хезмәте вазыйфаларын биләү өчен квалификация таләпләренә туры килүне тикшерүне дә кертеп,» сүзләрен өстәргә;

б) 11 пунктны үз көчен югалткан дип танырга.

**2 статья**

Әлеге Закон рәсми басылып чыккан көненнән үз көченә керә.

Татарстан Республикасы

Рәисе Р.Н. Миңнеханов

Казан, Кремль

2023 ел, 03 май

№ 37-ТРЗ